Gjethet përgjatë Skyline Drive
Peizazhi vjeshtor përgjatë rrugës “Skyline Drive” në parkun kombëtar Shenandoah në Virxhinia tërheq turistë nga e gjithë bota
Çdo vjeshtë, një pjesë e autostradës në malet Blu Rixh në Virxhinia tërheq turistët, të cilët vijnë për të admiruar gjethet e vjeshtës. Rruga “Skyline Drive” në parkun kombëtar të Shenandohas përmes parkut ofron pamjet më të bukura për vizitorët. Ky çift nga Merilendi është duke shijuar ngjyrat e ndryshme nga në një prej gati 75 pika ndalimi përgjatë rrugës “Skyline Drive.” Peizazhi i kujton Sandra Andradesë një paletë piktori. Pavarësisht makinave që kalojnë, Bob Bryant e pëlqen qetësinë. Rojtarja e pyllit Sally Hurlbert thotë se vizitorët vijnë kudo nga Shtetet e Bashkuara dhe nga jashtë. Mihuie Lee është nga Koreja e Jugut. “Skyline Drive” zgjatet rreth 169 kilometra përmes parkut kombëtar. Nju jorkezja Pardees Goshtasb është e mahnitur nga pamjet e mbresëlënëse. Ajo shpreson që të shohë disa kafshë të egra. Zonja Hulbert thotë se ajo mund të shohë ndonjë dre ose kafshë të tjera ndërsa përgatiten për dimrin. Maja më e lartë e parkut është 1200 metra. Rick Steinberg jeton afër maleve Rocky në Kolorado, të cilat janë shumë më të larta. Ai u çudit të mësonte se malet Blu Rixh janë më të vjetër se vargmalet me lartësi më të madhe. Zonja Hulbert shpjegon se arsyeja është se vargmalet janë rrafshuar me kalimin e kohës. Ndërsa shumica e gjetheve në lartësitë më të mëdha kanë rënë, por ato në mes kanë ngjyrat më të bukura. Nga mesi i nëntorit, thotë ajo, ngjyrat do ta braktisin vendin, po ashtu edhe turistët.